**PASLAUGŲ TEIKIMO SUTARTIS Nr.**

**ŽEMAITĖS G. ATKARPOS NUO P. VAIČIŪNO G. IKI JONINIŲ G. KAPITALINIO REMONTO IR LIETAUS NUOTEKŲ TINKLŲ REKONSTRAVIMO JONAVOS M., JONAVOS R. SAV. PROJEKTO A LAIDA IR PROJEKTO VYKDYMO PRIEŽIŪRA**

 2025 m. ............................. Nr.

Jonava

**Jonavos rajono savivaldybės administracija,** (įstaigos kodas 188769070), atstovaujama administracijos direktoriaus Valdo Majausko, veikiančio (-ios) pagal Jonavos rajono savivaldybės administracijos nuostatus, toliau tekste „Užsakovas“ irUAB ,,URBAN LINE“**,** kodas 300149157, atstovaujama rinkotyros skyriaus specialistės Vilmos Kazakevičiūtės, veikiančio (-ios) pagal įgaliojimą Nr. ĮGA-2025/01, toliau tekste „Paslaugų teikėjas“, toliau kartu šioje sutartyje vadinami Šalimis, o kiekvienas atskirai – Šalimi, sudarė šią paslaugų teikimo Sutartį, toliau vadinama Sutartimi.

**1. SUTARTIES OBJEKTAS**

1.1. Sutarties dalykas yra - *Žemaitės g. atkarpos nuo P. Vaičiūno g. iki Joninių g. kapitalinio remonto ir lietaus nuotekų tinklų rekonstravimo Jonavos m., Jonavos r. sav. projekto A laida ir projekto vykdymo priežiūra* (toliau – Paslaugos).

* 1. Detalus teikiamų paslaugų aprašymas pateikiamas priede Nr.1 „Techninė užduotis valstybės reikšmės kelių ir/arba jų elementų projektavimui“.
1. **SUTARTIES PASLAUGŲ KAINA IR APMOKĖJIMO SĄLYGOS**

2.1. Pradinės sutarties vertė yra 14900,00 (keturiolika tūkstančių devyni šimtai Eur, 00 ct) eurų be PVM. PVM sudaro 3129,00 (trys tūkstančiai vienas šimtas dvidešimt devyni Eur, 00 ct]) eurų. Ją sudaro:

2.1.1. Projekto korekcijos kaina, kuri yra 14800,00 (keturiolika tūkstančių aštuoni šimtai Eur, 00 ct) eurų be PVM. PVM sudaro 3108,00 (trys tūkstančiai vienas šimtas aštuoni Eur, 00 ct) eurų.

2.1.2. Projekto vykdymo priežiūros kaina, kuri yra 100,00 (vienas šimtas Eur, 00 ct) eurų be PVM. PVM sudaro 21,00 (dvidešimt vienas Eur, 00 ct) eurų.

* 1. Į pradinės sutarties vertę įskaičiuojamos visos išlaidos pagal techninę specifikaciją ir visi mokesčiai (išskyrus PVM), reikalingi tinkamam ir visiškam Sutarties įvykdymui. Visas išlaidas, kurios turėjo būti įvertintos pagal pirkimo dokumentų reikalavimus, bet neįskaičiuotos pasiūlyme ar Sutartyje, prisiima Paslaugų teikėjas.
	2. Sutarčiai taikoma fiksuotos kainos kainodara.
	3. Šalys susitaria, kad Sutartyje nurodytas PVM gali kisti (didėti ar mažėti) dėl Lietuvos Respublikos Pridėtinės vertės mokesčio įstatyme (toliau – Įstatymas) nustatyto pridėtinės vertės mokesčio (toliau - PVM) dydžio pasikeitimo. Pasikeitus PVM dydžiui, Sutartyje nurodytas PVM perskaičiuojamas per 10 kalendorinių dienų po Lietuvos Respublikos pridėtinės vertės mokesčio įstatymo, kuriuo keičiasi mokesčio tarifas, įsigaliojimo dienos. PVM perskaičiuojamas atskiru Šalių rašytiniu susitarimu, kuris nuo jo pasirašymo dienos tampa neatskiriama Sutarties dalimi. PVM perskaičiavimas šiuo atveju nelaikomas Sutarties sąlygų keitimu.

2.7. Užsakovas Paslaugų teikėjui apmoka už tinkamai suteiktas Paslaugas ne vėliau kaip per 30 kalendorinių dienų nuo PVM sąskaitos-faktūros gavimo dienos. Sutarties vykdymo metu PVM sąskaitos faktūros teikiamos tik elektroniniu būdu. Elektroninės sąskaitos faktūros, atitinkančios Europos elektroninių sąskaitų faktūrų standartą, teikiamos Paslaugų teikėjo pasirinktomis priemonėmis. Europos elektroninių sąskaitų faktūrų standarto neatitinkančios elektroninės sąskaitos faktūros gali būti teikiamos tik naudojantis informacinės sistemos „SABIS“ priemonėmis. Viešųjų pirkimų įstatymo 22 str. 3 d. elektroninė sąskaita faktūra suprantama kaip sąskaita faktūra, išrašyta, perduota ir gauta tokiu elektroniniu formatu, kuris sudaro galimybę ją apdoroti automatiniu ir elektroniniu būdu. Paslaugų teikėjas PVM sąskaitą-faktūrą Užsakovui gali pateikti tik tada, kai Užsakovas suderina apmokėjimą patvirtinančius dokumentus (paslaugų priėmimo-perdavimo aktą). Už projekto vykdymo priežiūros Paslaugas bus mokama kas mėnesį pagal atliktų darbų dalį (per ataskaitinį laikotarpį suteiktų projekto vykdymo priežiūros Paslaugų akte nurodomas projekto vykdymo priežiūros įvykdymo procentas negalės būti didesnis nei per ataskaitinį laikotarpį atliktų statybos darbų procentas).

2.8. Užsakovas numato tiesioginio atsiskaitymo galimybę su Sutartyje nurodytais Subteikėjais (kai jie pasitelkiami) tokiomis sąlygomis:

* + 1. Sudarius Sutartį, Paslaugų teikėjas ne vėliau negu Sutartis pradedama vykdyti, įsipareigoja Užsakovui raštu pateikti tuo metu žinomų Subteikėjų pavadinimus, kontaktinius duomenis ir jų atstovus. Užsakovas taip pat reikalauja, kad Paslaugų teikėjas informuotų apie minėtos informacijos pasikeitimus visu Sutarties vykdymo metu, taip pat apie naujus Subteikėjus, kuriuos jis ketina pasitelkti vėliau.
		2. Užsakovas ne vėliau kaip per 3 darbo dienas nuo 2.8.1. punkte nurodytos informacijos gavimo dienos raštu informuoja Subteikėjus apie tiesioginio atsiskaitymo galimybę.
		3. Subteikėjas, norėdamas pasinaudoti tokia galimybe, raštu pateikia prašymą Užsakovui. Kai Subteikėjas išreiškia norą pasinaudoti tiesioginio atsiskaitymo galimybe, sudaroma trišalė sutartis tarp Užsakovo, Paslaugų teikėjo ir Subteikėjo, kurioje aprašoma tiesioginio atsiskaitymo su Subteikėju tvarka, atsižvelgiant į šioje Sutartyje ir Subteikimo sutartyje nustatytus reikalavimus.
		4. Paslaugų teikėjas turi teisę prieštarauti nepagrįstiems mokėjimams, pateikdamas raštišką tokio prieštaravimo Užsakovui ir Subteikėjui pagrindimą.
		5. Tiesioginio atsiskaitymo su Subteikėjais galimybė nekeičia Paslaugų teikėjo atsakomybės dėl Sutarties įvykdymo.
	1. Užsakovas turi teisę nepasirašyti suteiktų paslaugų perdavimo – priėmimo aktų, jeigu buvo nustatyti Paslaugų teikimo trūkumai ir Paslaugų teikėjas nepašalino trūkumų iki paslaugų perdavimo – priėmimo akto pateikimo dienos.
1. **SUTARTIES GALIOJIMAS IR PASLAUGŲ ATLIKIMO TERMINAI**
	1. Sutartis įsigalioja ją pasirašius abiem Sutarties Šalims ir galioja iki visų įsipareigojimų pagal Sutartį įvykdymo arba iki Sutarties nutraukimo 9 skyriuje nustatyta tvarka.
	2. Projekto korekcija turi būti atlikta per 4 mėnesius nuo sutarties įsigaliojimo dienos. Paslaugų teikėjui vėluojant atlikti projekto korekciją ilgiau nei 15 kalendorinių dienų bus laikoma, kad tai yra esminis Sutarties pažeidimas.
	3. Projekto vykdymo priežiūra atliekama visą statinio statybos laikotarpį iki statybos darbų užbaigimo dokumentų pasirašymo dienos. Paslaugų suteikimo termino pratęsimo galimybė nenumatoma.
2. **UŽSAKOVO TEISĖS IR PAREIGOS**
	1. Užsakovas turi už atliktas paslaugas atsiskaityti mokėjimo pavedimu sutarties 2.7. punkte numatytu terminu.
	2. Užsakovas privalo Paslaugų teikėjui teikiant paslaugas bendradarbiauti su Paslaugų teikėju ir teikti visą turimą informaciją paslaugoms atlikti.
	3. Užsakovas privalo pasirašyti arba atsisakyti pasirašyti paslaugų perdavimo-priėmimo aktą. Nepasirašius, per 5 darbo dienas raštu pateikti Paslaugų teikėjui motyvus.
	4. Užsakovas turi teisę kontroliuoti, kad paslaugos būtų atliktos laiku ir tinkamai.
	5. Užsakovas turi teisę iš Paslaugų teikėjo reikalauti ir iš jo gauti informaciją bei dokumentus patvirtinančius, kad Užsakovas Sutarties vykdymo metu taiko aplinkos apsaugos vadybos sistemos standartus.
3. **PASLAUGŲ TEIKĖJO ĮSIPAREIGOJIMAI IR TEISĖS**
	1. Paslaugų teikėjas įsipareigoja:
		1. paslaugas suteikti nenusižengiant Lietuvos Respublikos kelių įstatymo, Statybos techninio reglamento, Lietuvos Respublikos Statybos įstatymo, kitų galiojančių teisės aktų bei techninės specifikacijos reikalavimams;
		2. priimdamas sprendimus, teikdamas pritarimus arba suderinimus visada elgtis profesionaliai, sąžiningai, teisingai ir nešališkai;
		3. laikytis Lietuvos Respublikoje galiojančių įstatymų ir kitų teisės aktų nuostatų ir užtikrinti, kad jų laikytųsi jo darbuotojai. Paslaugų teikėjas privalo atlyginti Užsakovo patirtus nuostolius, jei Paslaugų teikėjas ar jo darbuotojai nesilaikytų minėtųjų įstatymų ir kitų teisės aktų ir dėl to būtų pateikti kokie nors reikalavimai, pretenzijos ar pradėti procesiniai veiksmai;
		4. nedelsdamas raštu informuoti Užsakovą apie bet kurias aplinkybes, kurios trukdo ar gali sutrukdyti užbaigti paslaugų teikimą nustatytais terminais;
		5. bendradarbiauti su Užsakovu paslaugų teikimo metu;
		6. saugoti Užsakovo perduotą konfidencialią informaciją;
		7. teikiant projektavimo paslaugas projekte numatyti ne mažiau kaip dukriterijusišAplinkos apsaugos kriterijų taikymo, vykdant žaliuosius pirkimus, tvarkos aprašo, patvirtinto 2011 m. birželio 28 d. įsakymu D1-508 „Dėl Aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“ (toliau - Tvarkos aprašas) 26.2 punkte  nustatytų minimalių aplinkos apsaugos kriterijų. Nenumačius šiame punkte minimų bent dviejų kriterijų, Paslaugų teikėjas privalo per Užsakovo nurodytą protingą terminą pataisyti statinio kapitalinio remonto ir statinio rekonstravimo techninį projektą įtraukdamas šiuos kriterijus. Paslaugų teikėjui pažeidus šiame punkte nustatytą įsipareigojimą ir neištaisius trūkumų per Užsakovo nustatytą protingą terminą, tai bus laikoma esminiu sutarties pažeidimu;
		8. teikiant paslaugas projekte numatyti minimalius aplinkos apsaugos kriterijus kelio elementams („Kelio ženklai, ženklinimas ir triukšmo užtvaros“, „Gatvių apšvietimo įranga“, „Kelių eismo signalai“) vadovaujantis Tvarkos aprašo 27, 28, 29 punktais;
		9. pasikeitus įstatymų ir kitų teisės aktų, reglamentuojančių techninėje specifikacijoje nurodytų paslaugų teikimą, jų turinį ir formą, nuostatoms ir reikalavimams, teikti paslaugas pagal galiojančius teisės aktus.
		10. Teikdamas paslaugas Paslaugų teikėjas įsipareigoja mažinti popieriaus sunaudojimą, atsisakyti nebūtino dokumentų kopijavimo ir spausdinimo, parengtus dokumentus (paslaugų priėmimo-perdavimo aktus bei sąskaitas – faktūras) Užsakovui pateikti tik elektroniniu formatu ir juos pasirašyti elektroniniu parašu (jei taikoma). Esant būtinybei spausdinti, naudojamas perdirbtas popierius, kuris atitinka žaliojo pirkimo reikalavimus, patvirtintus Lietuvos Respublikos aplinkos ministro 2011 m. birželio 28 d. įsakyme Nr. D1-508 „[Dėl Aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo](https://www.e-tar.lt/portal/lt/legalAct/TAR.4B60A8C9678B/asr)“;
		11. Pašalinti paslaugų teikimo trūkumus per Užsakovo nurodytą protingą terminą savo sąskaita. Nepašalinus trūkumų nustatytu terminu, bus laikoma esminiu sutarties pažeidimu.
		12. atliekant projekto vykdymo priežiūros paslaugas tikrinti, kad statybos darbai būtų atliekami pagal projektą ir lankytis objekte ne mažiau kartų nei numatyta teisės aktuose. Paslaugų teikėjui pažeidus šiame punkte nustatytą įsipareigojimą, tai bus laikoma esminiu sutarties pažeidimu.
		13. Atliekant projekto vykdymo priežiūros paslaugas Paslaugų teikėjas turi kontroliuoti statybos metu naudojamų statybos produktų bei įrenginių kokybę ir neleisti jų naudoti, jeigu jie neatitinka statinio techninio projekto, normatyvinių statybos techninių dokumentų, normatyvinių statinio saugos ir paskirties dokumentų reikalavimų, taip pat jei nepateikti statybos produktų kokybę patvirtinantys dokumentai.
		14. Vykdant projekto vykdymo priežiūrą Paslaugų teikėjas turi kartu su pagal Paslaugų teikėjo rengtą projektą darbus atliekančiu Rangovu rengti statinio užbaigimo dokumentus ir dalyvauti komisijoje statinius pripažįstant tinkamais naudoti. Veiklos rezultatai įforminami įrašant reikalavimus techninės priežiūros žurnale bei pasirašant (vizuojant) dokumentus: patikrinimo aktus, darbų priėmimo aktus, paslėptų darbų aktus, grunto tankinimo aktus, pridedant prie aktų bandymų protokolus ir pan.
	2. Paslaugų teikėjo teisės ir atsakomybė:
		1. Paslaugų teikėjas turi teisę gauti visą privalomą informaciją, reikalingą projektui parengti;
		2. per nustatytą laikotarpį gauti apmokėjimą už atliktas paslaugas.
		3. Paslaugų teikėjas už techninėje specifikacijoje nurodytų pareigų nevykdymą ar nepatenkinamą vykdymą atsako įstatymų nustatyta tvarka.
		4. Paslaugų teikėjas taip pat atsako už kitas savo veiklos neigiamas pasekmes, kurios atsirado pažeidus techninės užduoties reikalavimus arba jais nepasinaudojus.
4. **ŠALIŲ ATSAKOMYBĖ UŽ SUTARTIES SĄLYGŲ NEVYKDYMĄ**
	1. Jei viena iš šalių nevykdo arba netinkamai vykdo sutartyje numatytus įsipareigojimus, kaltoji šalis turi atlyginti sutarties sąlygų nevykdymu arba netinkamu vykdymu kitai šaliai jos patirtus nuostolius, kiek jų nepadengia šioje sutartyje numatytos baudos ir delspinigiai.
	2. Užsakovui nesumokėjus pagal sutartyje nurodytus terminus, Paslaugų teikėjas gali pareikalauti Užsakovo sumokėti 0,03% delspinigių per dieną nuo pradinės sutarties vertės.
	3. Jeigu Paslaugų teikėjas laiku nevykdo savo įsipareigojimų, Užsakovas turi teisę, be oficialaus įspėjimo ir neprarasdamas teisės į kitas savo teisių gynimo priemones pagal sutartį, skaičiuoti 0,03 % delspinigių nuo pradinės sutarties vertės už kiekvieną uždelstą dieną. Delspinigiai išskaičiuojami iš Paslaugų teikėjui mokėtinų sumų.
5. **SUBTEIKĖJAI IR JŲ KEITIMO TVARKA**
	1. Paslaugų teikėjas Sutarčiai vykdyti pasitelkia šį (-iuos) žinomą Subteikėją, nurodytą pasiūlyme - *nepasitelkiama/nežinoma* (toliau –Subteikėjas).
	2. Sutarties vykdymo metu, kai Subteikėjas netinkamai vykdo įsipareigojimus Paslaugų teikėjui, taip pat tuo atveju, kai Subteikėjas nepajėgus vykdyti įsipareigojimų Paslaugų teikėjui dėl iškeltos bankroto bylos, pradėtos likvidavimo procedūros ir pan. padėties, Paslaugų teikėjas gali pakeisti Subteikėją tokia tvarka:
		1. apie tai jis turi raštu informuoti Užsakovą, nurodydamas Subteikėjo pakeitimo priežastis.
		2. gavęs tokį pranešimą, Užsakovas per 5 darbo dienas kartu su Paslaugų teikėju įformina papildomą susitarimą dėl Subteikėjo pakeitimo. Šis papildomas susitarimas tampa neatskiriama Sutarties dalimi.
	3. Sudarius Sutartį, tačiau ne vėliau negu Sutartis pradedama vykdyti, Paslaugų teikėjas įsipareigoja Užsakovui pranešti kartu su pasiūlymu nenurodytų Subteikėjų pavadinimus, kontaktinius duomenis ir jų atstovus, kuriuos jis ketina pasitelkti vykdant Sutartį. Užsakovas taip pat reikalauja, kad Paslaugų teikėjas informuotų apie minėtos informacijos pasikeitimus visu Sutarties vykdymo metu, taip pat apie naujus Subteikėjus, kuriuos jis ketina pasitelkti vėliau ir kurie nebuvo žinomi pasiūlymo pateikimo metu
	4. Paslaugų teikėjas neturi teisės pasitelkti Subteikėjų, jeigu apie ketinimą juos pasitelkti nebuvo nurodęs savo pasiūlyme ir jie nėra nurodyti Sutarties 7.1. punkte ar neinformavęs Užsakovo pagal Sutarties 7.3. punktą. Paslaugų teikėjas, nesilaikęs šiame punkte nurodyto reikalavimo, įsipareigoja sumokėti Užsakovui baudą, lygią 5 proc. pradinės sutarties vertės, ir atlyginti kitus nuostolius, kiek jų nepadengia Sutartyje nustatyta bauda ir delspinigiai. Bauda gali būti išskaičiuojama iš Paslaugų teikėjui mokėtinų sumų.
6. **NENUGALIMOS JĖGOS APLINKYBĖS**
	1. Šalys neatsakys už dalinį ar visišką prisiimtų įsipareigojimų nevykdymą, jeigu įrodys, kad įsipareigojimų neįvykdė dėl nenugalimos jėgos aplinkybių.
	2. Sutarties Šalis, kuri dėl nenugalimos jėgos aplinkybių negali įvykdyti savo įsipareigojimų, privalo nedelsiant, bet ne vėliau kaip per 3 kalendorines dienas nuo aplinkybių atsiradimo ar paaiškėjimo, raštu informuoti apie tai kitą Šalį. Jeigu nenugalimos jėgos aplinkybės užsitęsia ilgiau kaip 1 mėnesį, Šalys gali vienašališkai nutraukti sutartį, pranešusios apie tai kitai Šaliai prieš 7 kalendorines dienas.
	3. Nenugalimos jėgos aplinkybėmis laikomos aplinkybės, nurodytos Lietuvos Respublikos civilinio kodekso 6.212 straipsnyje ir Atleidimo nuo atsakomybės esant nenugalimos jėgos (force majeure) aplinkybėms taisyklėse, patvirtintose 1996 m. liepos 15 d., Lietuvos Respublikos Vyriausybės nutarimu Nr. 840.
7. **SUTARTIES NUTRAUKIMAS**
	1. Jeigu Paslaugų teikėjas vėluoja atlikti projekto korekciją ilgiau nei 15 kalendorinių dienų ar laiku nepašalina Paslaugų teikimo trūkumų ar Paslaugų teikėjui pažeidus 5.1.7. punkte nustatytą įsipareigojimą ir neištaisius trūkumų per Užsakovo nustatytą protingą terminą, ar Paslaugų teikėjui pažeidus 5.1.12 punkte nustatytą įsipareigojimą (daro esminius Sutarties pažeidimus), ar nevykdo kitų įsipareigojimų pagal Sutartį arba vykdo juos netinkamai, Užsakovas prieš 14 kalendorinių dienų raštu pranešęs apie tai Paslaugų teikėjui turi teisę vienašališkai nutraukti sutartį ir reikalauti sumokėti baudą, lygią 5 proc. pradinės sutarties vertės, kuri šalių laikoma minimaliais patirtais tiesioginiais nuostoliais, bei reikalauti visų kitų nuostolių atlyginimo, tiek, kiek jų nepadengia šioje Sutartyje nustatytos baudos ir delspinigiai.
	2. Užsakovas prieš 14 kalendorinių dienų raštu pranešęs apie tai Paslaugų teikėjui turi teisę vienašališkai nutraukti sutartį, jeigu Paslaugų teikėjas bankrutuoja arba nepajėgia vykdyti sutartinių įsipareigojimų ir, Užsakovui pareikalavus, nepateikia patikimų įrodymų dėl įmanomo šių įsipareigojimų vykdymo ateityje.
	3. Paslaugų teikėjas turi teisę vienašališkai nutraukti Sutartį, jeigu Užsakovas nevykdo savo įsipareigojimų pagal šią Sutartį. Nutraukus Sutartį šiuo pagrindu, Paslaugų teikėjas turi teisę gauti atlyginimą už suteiktų paslaugų dalį Sutartyje nustatytomis kainomis ir reikalauti sumokėti baudą, lygią 5 proc. pradinės sutarties vertės, kuri šalių laikoma minimaliais patirtais tiesioginiais nuostoliais, bei reikalauti visų kitų nuostolių atlyginimo, tiek, kiek jų nepadengia šioje Sutartyje nustatytos baudos ir delspinigiai. Paslaugų teikėjas turi pateikti Užsakovui raštišką pranešimą prieš 14 kalendorinių dienų apie Sutarties nutraukimą.
	4. Jeigu Paslaugų teikėjas vienašališkai nutraukia sutartį be Užsakovo kaltės, Paslaugų teikėjas sumoka Užsakovui baudą, lygią 5 proc. pradinės sutarties vertės, kuri šalių laikoma minimaliais patirtais tiesioginiais nuostoliais, bei atlygina visus kitus nuostolius, tiek kiek jų nepadengia šioje Sutartyje nustatytos baudos ir delspinigiai.
	5. Jeigu Užsakovas vienašališkai nutraukia sutartį be Paslaugų teikėjo kaltės, Užsakovas sumoka Paslaugų teikėjui baudą, lygią 5 proc. pradinės sutarties vertės, kuri šalių laikoma minimaliais patirtais tiesioginiais nuostoliais, bei atlygina visus kitus nuostolius, tiek kiek jų nepadengia šioje Sutartyje nustatytos baudos ir delspinigiai, išskyrus atvejus, nurodytus 9.9.1-9.9.4 punktuose.
	6. Abi šalys turi teisę vienašališkai nutraukti sutartį, jeigu dėl nenugalimos jėgos (force majeure) negali vykdyti savo įsipareigojimų, pranešusios apie tai kitai Šaliai prieš 7 kalendorines dienas.
	7. Sutartis gali būti nutraukta raštišku abiejų šalių susitarimu, taip pat kitais LR CK nustatytais pagrindais.
	8. Užsakovas turi teisę vienašališkai nutraukti Sutartį, pranešęs apie tai Paslaugų teikėjui prieš 14 kalendorinių dienų, ir reikalauti, jei Sutartis nutraukiama šiuo pagrindu dėl Paslaugų teikėjo kaltės, sumokėti baudą, lygią 5 proc. pradinės sutarties vertės, kuri šalių laikoma minimaliais patirtais

tiesioginiais nuostoliais, bei reikalauti visų kitų nuostolių atlyginimo tiek, kiek jų nepadengia šioje Sutartyje nustatytos baudos ir delspinigiai, jeigu:

* + 1. Sutartis buvo pakeista pažeidžiant Lietuvos Respublikos Viešųjų pirkimų įstatymo 89 str.;
		2. paaiškėjo, kad Paslaugų teikėjas, su kuriuo sudaryta Sutartis, turėjo būti pašalintas iš pirkimo procedūros pagal Lietuvos Respublikos Viešųjų pirkimų įstatymo 46 str. 1 d.;
		3. paaiškėjo, kad su Paslaugų teikėju neturėjo būti sudaryta Sutartis dėl to, kad Europos Sąjungos Teisingumo Teismas procese pagal Sutarties dėl Europos Sąjungos veikimo 258 straipsnį pripažino, kad nebuvo įvykdyti įsipareigojimai pagal Europos Sąjungos steigiamąsias sutartis ir Direktyvą 2014/24/ES.
		4. paaiškėjo LR Viešųjų pirkimų įstatymo 37 straipsnio 9 dalyje, 45 straipsnio 21 dalyje ir (ar) 47 straipsnio 9 dalyje nurodytos aplinkybės.
	1. Sutartyje numatytos baudos gali būti išskaičiuojamos iš Paslaugų teikėjui mokėtinų sumų.
1. **ASMENS DUOMENŲ TVARKYMAS**
	1. Vykdydamos Sutartį Šalys įsipareigoja asmens duomenų tvarkymą vykdyti teisėtai – laikantis Bendrojo duomenų apsaugos reglamento 2016/679 (BDAR), Lietuvos Respublikos asmens duomenų teisinės apsaugos įstatymo ir kitų teisės aktų, reglamentuojančių asmens duomenų tvarkymą.
	2. Šalių atstovų, darbuotojų ar kitų fizinių asmenų, pasitelktų Sutarčiai vykdyti duomenų tvarkymo teisėtumas grindžiamas būtinybe įvykdyti Sutartį arba būtinybe pasinaudoti iš Sutarties kylančiomis teisėmis.
	3. Šalys asmens duomenis saugo ne ilgiau nei to reikalauja duomenų tvarkymo tikslai ar numato teisės aktai, jeigu juose yra nustatytas ilgesnis duomenų saugojimas. Asmens duomenys turi būti saugomi tol, kol iš sutartinių santykių gali kilti pagrįstų reikalavimų arba kiek tai reikalinga Šalių teisėtiems interesams įgyvendinti ir apsaugoti. Nebereikalingi asmens duomenys sunaikinami.
	4. Gali būti tvarkomi šie Šalių vadovų, kitų darbuotojų, atsakingų asmenų ar atstovų, atstovaujančių Šalims, duomenys: (I) vardas, pavardė; (II) kontaktiniai duomenys (darbo telefono numeris, darbo elektroninis paštas, darbovietės adresas; (III) užimamos pareigos; (IV) įgaliojimų (atstovavimo) duomenys, įskaitant atstovų asmens kodus, adresus; (V) Šalių vardu ir interesais vykdomas susirašinėjimas, ar kiti duomenys suformuojami Sutarties vykdymo metu.
	5. Tvarkomus duomenis gali gauti: (I) Šalių darbuotojai, atsakingi už Šalių tarpusavio bendradarbiavimą ir ryšių palaikymą, taip pat vykdantys buhalterinės apskaitos, informacinių sistemų priežiūros, verslo rodiklių analitikos ir verslo planavimo funkcijas; (II) informacinių sistemų, kurias Šalys naudoja tarpusavio santykių valdymui, teikėjai ir prižiūrėtojai; (III) mokesčių inspekcija; (IV) bankai; (V) Šalių pasitelkiami kiti asmenys, susiję su Sutarties vykdymu.
	6. Jei Šalys ketina pasinaudoti kitų tolesnių duomenų tvarkytojų paslaugomis, Šalys perduos kitai Šaliai informaciją apie tolesnį duomenų tvarkytoją. Tokiu atveju, Šalys privalo užtikrinti, kad tolesnis duomenų tvarkytojas vykdys bent tuos pačius įsipareigojimus ir įgaliojimus, kuriuos ši Sutartis nustato. Taip pat Šalys supranta, kad jos pačios atsakys už tolesnių duomenų tvarkytojų veiksmus ir neveikimą.
	7. Šalys įsipareigoja tinkamai informuoti visus fizinius asmenis (darbuotojus, įgaliotinius, valdymo organų narius, savo subteikėjų darbuotojus ir kitus atstovus), kurie bus pasitelkti Sutarčiai su Šalimis vykdyti, apie tai, kad jų asmens duomenys bus arba gali būti perduoti Šalims ir bus arba gali būti Šalių tvarkomi Sutarties vykdymo tikslais; kur ir kiek laiko asmens duomenys bus saugomi, ir kas turės galimybę su jais susipažinti. Šalys pažymi, kad fiziniai asmenys, kurie yra pasitelkti Sutarčiai su Šalimis vykdyti ir išvardinti Sutartyje, yra supažindinti su Sutartyje pateiktais jų asmeniniais duomenimis, ir Šalies nustatyta tvarka tam davė savo sutikimą.
	8. Šalys šiuo susitaria, kad po Sutarties nutraukimo ar pasibaigimo, jos sunaikins arba grąžins visus joms patikėtus tvarkyti asmens duomenis pagal Sutartį ir jų kopijas, nebent Europos Sąjungos (ES) ar jų šalies įstatymai nustato reikalavimą saugoti asmens duomenis“.
2. **KONFIDENCIALUMAS**
	1. Konfidencialia informacija pagal šią Sutartį laikoma:
		1. bet kokiu būdu išreikšta informacija (raštu ar elektronine forma), kuri gaunama vykdant šia Sutartimi prisiimtus įsipareigojimus ir kuri yra susijusi su Šalių atliekamomis funkcijomis;
		2. asmens duomenys, elektroniniai dokumentai (duomenų bazės, duomenų failai ir kt.), Sistemų dokumentai, archyvuota informacija ar kiti dokumentai, paruošti Sutarties šalies ar jos darbuotojų, kuriuose yra Sutarties 11.1.1. punkte paminėtos informacijos, ar kurie yra parengti remiantis aukščiau minėta informacija;
	2. Paslaugų teikėjas įsipareigoja:
		1. naudotis konfidencialia informacija tik sutartinių įsipareigojimų vykdymo tikslais;
		2. neskleisti, negarsinti ir neperduoti tretiesiems asmenims bei nenaudoti trečiųjų fizinių ar juridinių asmenų interesams konfidencialios informacijos, kuri bet kokia forma sutartinių įsipareigojimų tikslais buvo gauta iš Užsakovo, Sutarties galiojimo laikotarpiu ir po Sutarties įvykdymo ar jos nutraukimo be išankstinio rašytinio Užsakovo sutikimo, jeigu Lietuvos Respublikos įstatymai bei kiti teisės aktai nenustato kitaip, ir informuoti Užsakovą apie reikalavimą įstatymų nustatyta tvarka atskleisti konfidencialią informaciją;
		3. užtikrinti konfidencialios informacijos apsaugą, t. y. užkirsti galimybę tretiesiems asmenims sužinoti tokią informaciją;
		4. visais atvejais pranešti Užsakovui apie nesankcionuotą konfidencialios informacijos atskleidimą, informacijos saugumo įvykius ir silpnąsias vietas, taip pat nedelsiant informuoti kitą Sutarties šalį apie aukščiau nurodytų nesklandumų pašalinimą.
	3. Pasibaigus Sutarties galiojimui / nutraukus Sutartį, Paslaugų teikėjas nedelsiant privalo:
		1. grąžinti konfidencialią informaciją Užsakovui arba sunaikinti pateiktą konfidencialią informaciją;
		2. įpareigoti asmenis, kuriems konfidenciali informacija buvo atskleista, sunaikinti ar galutinai ištrinti visas elektronines bylas, pastabas ir kitus dokumentus, kuriuose yra konfidencialios informacijos ar kurie yra parengti remiantis konfidencialia informacija;
		3. patvirtinti Užsakovui šioje dalyje nustatytų įsipareigojimų įvykdymą raštu.
	4. Paslaugų teikėjas turi teisę atskleisti konfidencialią informaciją ar jos dalis tik tiems savo darbuotojams, kurie yra susipažinę su konfidencialios informacijos reikalavimais, nustatytais šioje Sutartyje ir teisės aktuose, kurie susiję su duomenų apsauga. Konfidencialios informacijos atskleidimas šioje dalyje nurodytiems asmenims vykdomas pateikiant jiems informaciją pasirašytinai.
3. **INTELEKTINĖ NUOSAVYBĖ**
	1. Visi rezultatai ir su jais susijusios teisės, įgytos vykdant Sutartį, įskaitant intelektinės nuosavybės teises, išskyrus asmenines neturtines teises į intelektinės veiklos rezultatus, yra Užsakovo nuosavybė, pereinanti Užsakovui nuo Paslaugų perdavimo–priėmimo akto pasirašymo be jokių apribojimų, kurią Užsakovas gali naudoti, publikuoti, perleisti ar perduoti be atskiro Paslaugų teikėjo sutikimo tretiesiems asmenims.
	2. Paslaugų teikėjas įsipareigoja atlyginti nuostolius Užsakovui dėl bet kokių reikalavimų, kylančių dėl intelektinės nuosavybės teisių, įskaitant, bet neapsiribojant, dėl patento, prekių ženklo, pramoninio dizaino savininko (naudotojo) teisės (registruojamos arba ne), teisės, kylančios iš paraiškų bet kurioms minėtoms teisėms įregistruoti, autoriaus teisės, duomenų bazių gamintojų (sui generis) teisės, firmų, įmonių, organizacijų, verslo pavadinimų ar vardų savininkų ir kitos panašios teisės ar įsipareigojimai, nepriklausomai nuo to, ar jie registruoti Lietuvos Respublikoje, ar kitose šalyse, ar neregistruotini, išskyrus atvejus, kai toks pažeidimas atsiranda dėl Užsakovo kaltės.
	3. Paslaugų teikėjas neturi teisės be išankstinio rašytinio Užsakovo sutikimo naudoti Užsakovo simbolių, pavadinimo ir ženklo reklamoje, rinkodaroje, taip pat naudotis Užsakovo sukurtais intelektiniais veiklos rezultatais. Pažeidus reikalavimą, Paslaugų teikėjui taikoma 1 (vieno) procento bauda nuo pradinės sutarties vertės.
4. **KITOS SUTARTIES SĄLYGOS**
	1. Ginčai sprendžiami derybų būdu, o nepavykus taip išspręsti ginčo, jis bus nagrinėjamas Lietuvos Respublikos civilinio proceso kodekso nustatyta tvarka teisme.
	2. Šalys įsipareigoja per 3 darbo dienas informuoti viena kitą pasikeitus šalių juridiniams adresams, bankų rekvizitams.
	3. Sutarties sąlygos gali būti keičiamos vadovaujantis LR Viešųjų pirkimų įstatymo 89 straipsnio nuostatomis.
	4. Užsakovas vadovaudamasis Viešųjų pirkimų įstatymo 87 straipsnio 2 dalies 12 punktu, sudarant pirkimo sutartį skiria atsakingą asmenį už sutarties vykdymą – Jonavos rajono savivaldybės administracijos Statybos ir remonto skyriaus vyr. specialistę Vilmą Petkuvienę, tel. nr. (+370 349) 20789, el. p. vilma.petkuviene@jonava.lt.
	5. Jeigu Paslaugų teikėjo kvalifikacija dėl teisės verstis atitinkama veikla netikrinta ar tikrinta ne visa apimtimi, Paslaugų teikėjas įsipareigoja, kad sutartį vykdys tik tokią teisę turintys asmenys.
	6. Visa pagal šią Sutartį Užsakovo Paslaugų teikėjui pateikta dokumentacija (brėžiniai, planai, nuotraukos, techninės sąlygos ir kt.) ir autorinės teisės yra laikoma Užsakovo nuosavybe. Pasibaigus šiai Sutarčiai ar ją Šalims (bet kuriai iš Šalių) nutraukus, taip pat Užsakovui pareikalavus, Paslaugų teikėjas privalo nedelsiant, bet ne vėliau kaip per 5 (penkias) darbo dienas nuo Sutarties pasibaigimo ar Užsakovo atitinkamo reikalavimo gavimo, grąžinti Užsakovui visus pastarojo Paslaugų teikėjui perduotus dokumentus ir/ar daiktus.
	7. Sutarties šalims yra žinoma, kad ši Sutartis yra vieša, išskyrus joje esančią konfidencialią informaciją. Konfidencialia informacija laikoma tik tokia informacija, kurios atskleidimas prieštarautų teisės aktams.
	8. Sutarčiai, iš jos kylantiems Šalių santykiams bei jų aiškinimui taikoma Lietuvos Respublikos teisė.
5. **SUTARTIES PRIEDAI:**

1 priedas. Statinio projektavimo užduotis A laidai ir projekto vykdymo priežiūrai;

1. priedas. Paslaugų perdavimo – priėmimo akto forma;

**Šalių rekvizitai:**

|  |  |
| --- | --- |
| **UŽSAKOVAS****Jonavos rajono savivaldybės administracija** | **PASLAUGŲ TEIKĖJAS****UAB ,,URBAN LINE“** |
| Žeimių g. 13, LT-55158 Jonava Įstaigos kodas 188769070 AB Luminor bankas Banko kodas 40100 a. s. LT764010043900040087 Tel.: (+370 349) 50154Administracijos direktoriusValdas Majauskas\_\_\_\_\_\_\_\_\_\_\_\_\_\_\_\_\_\_\_\_\_\_\_ (parašas) | Liepkalnio g. 85, VilniusĮmonės kodas 300149157AB Luminor bankasBanko kodas 40100a.s. LT964010042401843784Tel.: +370699 19380*Rinkodaros skyriaus specialistė**Vilma Kazakevičiūtė*\_\_\_\_\_\_\_\_\_\_\_\_\_\_\_\_\_\_\_\_\_\_\_ (parašas) |

Sutarties priedas Nr. 1

**ŽEMAITĖS GATVĖS ATKARPOS NUO P. VAIČIŪNO G. IKI JONINIŲ G. KAPITALINIO REMONTO IR LIETAUS NUOTEKŲ TINKLŲ REKONSTRAVIMO JONAVOS MIESTE, JONAVOS R. SAV. PROJEKTAS, NR. UL-19-0113 A LAIDA**

**STATINIO PROJEKTAVIMO UŽDUOTIS A LAIDAI IR PROJEKTO VYKDYMO PRIEŽIŪRAI**

|  |  |
| --- | --- |
| 1. UŽSAKOVAS (STATYTOJAS):
 | Jonavos rajono savivaldybės administracija, Žeimių g. 13, LT-55158 Jonava |
| 1. PROJEKTO PAVADINIMAS:
 | Žemaitės gatvės atkarpos nuo P. Vaičiūno g. iki Joninių g. kapitalinio remonto ir lietaus nuotekų tinklų rekonstravimo Jonavos mieste, Jonavos r. sav. projektas, A laida |
| 1. STATYBOS ADRESAS
 | Žemaitės gatvė, Jonavos m., Jonavos r. sav. |
| 1. Projekto stadija:
 | Statinio kapitalinio remonto ir statinio rekonstravimo techninis projektas  |
| 1. Projektuotojas:
 | UAB „URBAN LINE“Liepkalnio g. 85, LT-02120 Vilnius |
| 1. Statybos rūšis:
 | Statinio kapitalinio remonto, statinio rekonstravimas |
| 1. STATINIO KATEGORIJA
 | Ypatingieji statiniai |
| 1. PROJEKTAVIMO DARBŲ APIMTIS
 | Atlikti Projekto 0 laidos sprendinių tikslinimą / papildymą:1. Atlikti susisiekimo sprendinių tikslinimą:
* atkarpoje tarp PK 0+00 ir PK 0+80 dėl lygiagrečiai vykdomu projektu žemės sklype, adresu Kosakovskių g. 1, numatomo prekybos paskirties pastato statybos;
* esant galimybei, numatyti automobilių stovėjimo vietų įrengimą atkarpoje tarp PK 0+00 ir PK 0+80 žemės sklypo, adresu P. Vaičiūno g. 45, pusėje;
* numatyti esamos žemės sankasos stiprinimo sprendinius;
1. Atlikti vandentiekio ir nuotekų šalinimo sprendinių tikslinimą:
* tikslinti lietaus nuotekų tinklo kolektoriaus pasijungimo vietą, neardant įrengtos P. Vaičiūno g. – Žemaitės g. žiedinės sankryžos dangų;
* numatyti gaisrinių hidrantų, patenkančių į darbų vykdymo zoną, perkėlimą.
1. Atlikti projekto vykdymo priežiūros paslaugas pagal STR 1.06.01:2016 „Statybos darbai. Statinio statybos priežiūra“ reikalavimus;
 |
| 1. TECHNINĖS DOKUMENTACIJOS PATEIKIMAS:
 | Statytojui (Užsakovui) Projektuotojas pateikia projekto 1 egz. popierine forma ir 1 egz. skaitmenine forma (\*pdf). |
| 1. KITI REIKALAVIMAI:
 | Projektuojant vadovautis teisės aktais:* LR statybos įstatymas;
* [STR 1.04.04:2017](https://www.e-tar.lt/portal/lt/legalAct/ad75ac40a7dd11e69ad4c8713b612d0f) „Statinio projektavimas, projekto ekspertizė“;
* Aplinkos apsaugos kriterijų taikymo, vykdant žaliuosius pirkimus, tvarkos aprašu (projekte numatyti privalomus minimalius aplinkos apsaugos kriterijus pagal šį aprašą);
* Kitais projektavimo veiklą reglamentuojančiais statybos srities teisės aktais.
 |

Statybos ir remonto skyriaus vedėjas Arnoldas Musteikis

Statybos ir remonto skyriaus vyr. specialistė Vilma Petkuvienė

Jonavos seniūnijos seniūnė Eglė Pinkevičienė

Sutarties priedas Nr. 2

**PASLAUGŲ PERDAVIMO**–**PRIĖMIMO AKTAS**

**Pagal [sutarties pavadinimas] sutartį Nr. ......................,**

sudarytą ........ m. ..................................... mėn. ..... d.

[Akto sudarymo vieta], .......... m. ............................... ........... d.

[Paslaugos teikėjo pavadinimas], atstovaujama .............................................., veikiančio pagal ........................................................................................................., toliau vadinamas Paslaugų teikėju, ir Jonavos rajono savivaldybės administracija, atstovaujama......................................, veikiančio pagal ......................................................................................, toliau vadinamas Užsakovu (toliau kartu vadinamos Šalimis, o kiekviena atskirai – Šalimi), remiantis Šalių sudaryta sutartimi [sutarties pavadinimas, sudarymo data] sudarė šį Paslaugų perdavimo–priėmimo aktą:

1. Paslaugų teikėjas suteikė Užsakovui Paslaugas – ............................................................................ ...................................................................................................................., o Užsakovas šias Paslaugas priima.

2. Už suteiktas Paslaugas Užsakovas įsipareigoja sumokėti Paslaugų teikėjui....................... Eur (.................................................................................................... Eur) sumą Šalių sudarytoje Sutartyje nustatyta tvarka.

3. Užsakovas neturi Paslaugų teikėjas pretenzijų dėl suteiktų Paslaugų kokybės.

|  |  |
| --- | --- |
| **Paslaugų teikėjas** | **Užsakovas** |
| [Pavadinimas]  | [Pavadinimas] |
| [Buveinės adresas] | [Buveinės adresas] |
| [Telefonas] | [Telefonas] |
| [Kodas] | [Įmonės kodas] |
| [PVM mokėtojo kodas] | [PVM mokėtojo kodas] |
|  |  |
|  |  |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Parašas[Pareigos, vardas ir pavardė] | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Parašas[Pareigos, vardas ir pavardė] |